Københavns Adresseavis, 1772-10-13
Mandagen den 12te October holdt det Kongelige octroye, rede Asiatiske Compagnie en General Forsamling, hvorudi følgende blev forrettet: Imo Oplæstes en naadig Skrivelse fra Hans Kongelige Høyhed Prinds Frederich, dateret Fredensborg den 10de October til Compagniets samtlige Directeurer og Jnteressen. tere, saaledes lydende: De Erindringer, som visse Lemmer have troet at burde, (Conventionen angaaende) undersøges i en General=Forsamling, ere nu trykte; Directionen kiender af mit forrige Brev Hans Majestæts Villie; Det bliver en Nødvendighed, at anstille en anstændig og alvorlig Undersøgelse. Endnu denne Gang skal jeg efter Hans Majestæts Kongens befaling byde, Directionen, at have Compagniets sande Tarv til eneste Øyemeed, og vel at mærke, at en saa vigtig Handel for Staten aldrig lader af at henhøre under Kongens ømmeste Omhue. De ville derfor varsom, klogeligen, og som de, der staae til Regnskab, bestyre Compagniets betydelige Kapital og Handel. Friderich. Herpaa eenstemmigen blev besluttet at aflægge Compagniets allerdybeste Tak for denne naadigste og vise Opmuntring til Compagniets og Statens fælles Beste; Dernæst oplæstes et Notarial Jnstrument fra Aatte imod den nye Convention protesterende Herrer Jnteressentere. Efter dette lod den nye Direction General=Forsamlingen forelæse sine Propositioner, hvortil Indledningen var forfattet i følgende Udtryk. Vi maatte synes uskiønsomme, om vi ey med Taknemmelighed erkiendte den bevaagne Tillid, Compagniet har beæret os med, da det har valgt os til at bestyre dets Handlinger, Den Nidkierhed og Forsigtighed, hvormed vi agte at opfylde de os derved paaliggende Pligter, vil i Gierningen bedst vise, hvor høy en Priis vi sætte paa denne Tilllid, og hvor ivrigen vi ere betænkte paa at svare til samme. Turde vi yttre et Ønske i Dag ved vore Embeders Tiltrædelse, da skulde det være dette, at den Misforstaaelse, som paa nogen Tid er sporet iblant dette priselige Compagnies Jnteressentere, nu maatte aldeles ophøre, og vi alle med fælles Kræfter maatte stræbe at forfremme vort heele Handels Sælskabs Gavn og bestandige Floer, til Handelens fordeelagtige Udbredelse for Rigerne, og følgelig til Kongens og Landets forenede Fordeel. Grundighed i vore Overlæg og Orden i vore Handlinger ansee vi for de bedste Midler til at opnaae dette vigtige Øyemeed, og bede derfore og Tilladelse at anprise begge Deele for denne høy, anseelige Forsamling, der visseligen vil det Bedste, og paa hvis kloge Raad og Understøttelse vi forlade os. - Videre maae vi bringe i Erindring, at i Følge seeneste General Forsamlings Beslutning, den dertil udnævnte Deputation, Dagen efter sammes Holdelse, haver begivet sig til Hoffet, for at underrette Høystsamme og bemelte General=Forsamlings Udfald, og der naadigst er bleven imodtaget, og at nærværende General Forsamlings første Hensigt er at tage de bemærkelser i Betragtning, der maatte synes tienlige til nogen nyttig Forandring eller Forbedring i vores forhen i Kraft af Compagniets Grundlove antagne Convention; til denne altid saa betydelige Sags Befordring have vi i de offentlige Blade udbedet os, at de omtalte og Conventionens fordeelagtige Forandring og Forbedring, angaaende Erindringer, maatte betimeligen til Overveyelse indleveres; hvilken Begiering vi nu give os den Ære at igientage, i Henseende til, at maaske fleere af Compagniets Jnteressentere maatte have sammenskreven noget til samme Formaal, foruden det i Forgaars under Dato 3die October er bleven uddeelt, og i Dag vil tages i Betragtning.